Diari Oficial de la Generalitat Valenciana


Sumari del DOGV 6564, del 13-07-2011 (2011/7378)

Notificació de la sentència dictada en el judici ordinari número 629/2009.
--------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7378


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici ordinari número 629/2009. [2011/7378]  
Assumpte civil 000629/2009  
Jutjat de Primera Instància número 3 de Torrevieja (Alacant)  
Judici procediment ordinari 000629/2009  
Part demandant: Ricardo Carabias Martín.  
Part demandada: Jorge Francisco Sánchez Bru.  
Sobre: ordinaris.  
En el judici a què es fa referència s'ha dictat la resolució que té la dispositiva que, literalment, diu així:  
«Estime de forma íntegra la demanda formulada per Ricardo Carabias Martín, representat pel procurador dels tribunals Manuel Martínez Rico i defensat pel lletrat/ada senyor/a Valdés Gilabert, contra Jorge Francisco Sánchez Bru, en situació de rebel·lia processal, i condemne el demandat a pagar dotze mil euros (12.000 euros), així com a pagar els interessos legals produïts des del 16 de febrer de 2009 fins a fer-ne el pagament complet, i a pagar les costes processals.  
  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta notificació es realitzarà, quant al demandat rebel, personalment, de la forma que estableix l'article 161 de la Llei d'Enjudiciament Civil. Però si el demandat està en parador desconegut, la notificació es farà mitjançant un edicte que es publicarà en el Diari Oficial de la Comunitat Valenciana o en el Butlletí Oficial de l'Estat.  
  
Aquesta és la meua sentència, que jutjant definitivament en aquesta instància, pronuncie, mane i firme.  
Publicació. La sentència anterior va ser llegida i publicada pel magistrat jutge que la va dictar mentre celebrava audiència pública en el dia de la seua data, davant de mi, el secretari; en done fe».  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
  
Torrevieja, 9 de juny de 2011.- La secretària judicial: Ana María Lacalle Espallardó.